ນາຍົກລັດຖະມົນຕີຫງວຽນຊວນຟຸກຕ້ອນຮັບຮອງນາຍົກລັດຖະມົນຕີ,ຫົວໜ້າອົງການກວດກາລັດຖະບານລາວ
ນາຍົກລັດຖະມົນຕີຫງວຽນຊວນຟຸກຕ້ອນຮັບຮອງນາຍົກລັດຖະມົນຕີ,
ຫົວໜ້າອົງການກວດກາລັດຖະບານລາວ
ຕອນບ່າຍວັນທີ 25/7, ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບທ່ານ ບຸນທອງ ຈິດມະນີ, ຮອງນາຍົກລັດຖະມົນຕີ, ຫົວໜ້າອົງການກວດກາລັດຖະບານ ລາວ ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານນາຍົກລັດຖະມົນຕີ ຫງວຽນຊວນຟຸກ ຕີລາຄາສູງໝາກຜົນຂອງການເຈລະຈາລະຫວ່າງອົງການກວດກາລັດຖະບານ ຫວຽດນາມ ແລະ ຄະນະກວດກາລັດຖະບານ ລາວ ປະກອບສ່ວນປັບປຸງກົນໄກ, ນະໂຍບາຍ, ກົດໝາຍໃນຂົງເຂດກວດກາຂອງ 2 ປະເທດ ກໍ່ຄືຊຸກຍູ້ການເຄື່ອນໄຫວແບ່ງປັນບົດຮຽນໃນການປະຕິບັດງານ. ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ: ລັດຖະບານ ຫວຽດນາມ ເວົ້າລວມ ແລະ ອົງການລັດຖະບານ ຫວຽດນາມ ເວົ້າສະເພາະຍາມໃດກໍ່ບຸລິມະສິດ, ຊ່ວຍເຫຼືອເຝິກຝົນຫຼໍ່ຫຼອມຍົກສູງວິຊາຊີບໃຫ້ແກ່ພະນັກງານຂອງອົງການກວດກາລັດຖະບານ. ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ, ໄລຍະຈະມາເຖິງ, ອົງການກວດກາລັດຖະບານ 2 ປະເທດສືບຕໍ່ເພີ່ມທະວີການຮ່ວມມືຢ່າງເລິກເຊິ່ງ, ກ້ວາງຂວາງ, ຮອບດ້ານເພື່ອນຳການຮ່ວມມືລະຫວ່າງຂະແໜງກວດກາ ຫວຽດນາມ ແລະ ລາວ ນັບມື້ນັບມີປະສິດທິຜົນກ່ວາອີກ.
(ແຫຼ່ງຄັດຈາກ VOV)